बॉलीवुड अभिनेत्री कैटरीना कैफ इन दिनों अपनी फिल्म ‘जीरो’ को लेकर सुर्खियों में हैं। इस फिल्म में वह फिर से अनुष्का शर्मा और शाहरुख खान के साथ दिखाई देंगी। लेकिन हाल ही उनके चर्चा में आने की वजह एक ऐसी तस्वीर है, जो सोशल मीडिया पर काफी तेजी से वायरल हो रही है। जी हां, कैटरीना ने अपने इंस्टाग्राम पर एक तस्वीर शेयर की है, जिसमें वह बेहद खूबसूरत लग रही हैं। इस तस्वीर में कैटरीना ने एक डमी के साथ पोज दिया है, जिसकी बाहों में वह खुद लिपटी नजर आ रही हैं। कैटरीना ने इस खूबसूरत तस्वीर पर बेहतरीन कैप्शन भी दिया है। उन्होंने तस्वीर शेयर करते हुए कैप्शन में लिखा…Somebody Loves Me…। कैटरीना की इस तस्वीर को फैन्स काफी पसंद कर रहे हैं। चंद घंटों में उन्होंने लाखों लाइक्स हासिल कर लिए हैं। कैटरीना तस्वीर में बेहद मासूम लग रही हैं।